AIŠKINAMASIS RAŠTAS

Dėl valstybei priklausančio turto pripažinimo netinkamu (negalimu) naudoti

1. Parengto tarybos sprendimo projekto tikslai ir uždaviniai:

Sprendimo projekto tikslas – pripažinti turtą – automobilį ZIL 431412 netinkamu (negalimu)

valstybinės (valstybės perduotai savivaldybėms) funkcijos – priešgaisrinė sauga – įgyvendinimui.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Turtą pripažinus netinkamu (negalimu) naudoti turtas bus parduodamas viešame prekių aukcione.

1. Lėšų poreikis ir jų šaltiniai:

Lėšos bus reikalingos viešo aukciono paskelbimui.

1. Kiti sprendimui priimti reikalingi pagrindimai, skaičiavimai ar paaiškinimai:

Automobilis ZIL 431412 buvo perduotas pagal panaudos sutartį šiuo metu likviduojamai Molėtų ugniagesių tarnybai, o 2023 m. rugsėjo 11 d. susitarimu Nr. T40 (13.1.50)-6, kuris yra ir perdavimo ir priėmimo aktas, automobilis grąžintas Molėtų rajono savivaldybei. Šis ilgalaikis materialusis turtas yra nusidėvėjęs, nustatyti defektai - kabinos korozija, moralinis nusidėvėjimas, todėl tikslinga šį turtą pripažinti netinkamu (negalimu) naudoti.

Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2023 m. spalio 25 d. apžiūrėjo valstybei nuosavybės teise priklausantį ir Molėtų rajono savivaldybės patikėjimo teise valdomą turtą – ZIL 431412 ir surašė apžiūros aktą Nr. T21-14. Komisija pripažino automobilį ZIL 431412 netinkamu (negalimu) naudoti, fiziškai nusidėvėjusį ir netinkamą valstybinės (valstybės perduotai savivaldybėms) funkcijos – priešgaisrinė sauga – įgyvendinimui, ir pasiūlė kreiptis į valstybinę įstaigą perdavusią turtą - Priešgaisrinės apsaugos ir gelbėjimo departamentą (toliau – Departamentas) - dėl sutikimo leisti nurašyti ar parduoti viešame aukcione, arba grąžinti įstaigai valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą ilgalaikį turtą - automobilį ZIL 431412. Raštas iš Departamento gautas 2023 m. spalio 30 d. Nr. 9.4-2612/2023 „Dėl sutikimo nurašyti turtą“.

Todėl teikiamas sprendimo projektas Molėtų rajono savivaldybės tarybai valstybės turtą pripažinti netinkamu (negalimu) naudoti ir įpareigoti administracijos direktorių organizuoti viešą aukcioną.